钦定古今图书集成/明伦汇编/闺媛典/第314卷 > 皇清四十七 > 钱大受妻吴氏
## 钦定古今图书集成/明伦汇编/闺媛典/第314卷 > 皇清四十七 > 钱大受妻吴氏

按《武进县志》：“吴氏，夏坊钱大受妻。诞子士进，弥月而夫死，哀毁骨立，矢无他志。恐子不育，发愿持素终身，以祈呵护。产薄仅给口，族人犹冀鱼肉，群相约令负其租庸。日益穷窘，糟糠自咽，惟膳翁姑，不缺甘旨。姑年八十馀，时有腹疾，氏侍左右无倦。及殁，丧葬之费，皆纺绩所积。士进既长，娶媳周氏，生三孙而死，周亦” 守节如姑。姑媳相依，伶仃万状，共抚三孙成立。吴年七十二终。